yettfeǧǧiǧ akk uxxam. D tin i wumi qqaren tawenza n wureɣ. Lameεna, lḥaǧǧ a ara yesεu bnadem daymen, yettaɣ yid-s tannumi: d ayen i ssi ur ukin ara imawlan n Faḍma s yiwet nniḍen yefka-as-tt Ṛebbi seg wakken yebɣa ad as-yesmed di lekrama-s: tullas niḍen, mi ara mecḍent, tekksent-d tilkin –ḥaca wi sellen d lmalayekkat! - Nettat, segmi ara temceḍ, ɣellint-d seg uqarru-is tijuhertin! Mi ara thuzz neɣ temceḍ tamzurt-is, ad yaččar yiciwi-s d tiḥebtin n lǧ uher, ad tekker ad tt-tezwi ad tt-tḍeqqer, am akken d ulac, seg waken ur tessin d acu yeswa ama d lǧ uher ama d ddheb, ama d ayen niḍen. Yerna, ma yella nuɣal ɣer tidet, ɣur-s lḥeqq: nettat s yiman-is tif taǧ uhert, tif tawizet: I wmi idɣaɣen?